rejauldu/bengali-wikipedia huggingface dataset:
দুমকা-ভাগলপুর লাইন হল একটি ভারতীয় রেললাইন যা জাসিডিহ-দুমকা-রামপুরহাট লাইনে দুমকাকে সাহেবগঞ্জ লুপের ভাগলপুর জংশনের সাথে সংযুক্ত করে। এই  রেলপথটি পূর্ব রেলওয়ের মালদা বিভাগের আওতাধীন।   ইতিহাস   ভাগলপুর-মান্দার হিল শাখা লাইন ১৮৯৩ সালে নির্মিত হয়। দুমকাকে ভাগলপুরের সাথে সংযুক্ত করার জন্য জাসিডিহ-দুমকা-রামপুরহাট লাইনের একটি সংযুক্ত প্রকল্প হিসাবে একটি নতুন দুমকা-ভাগলপুর রেললাইন নির্মাণ করা হয়। নতুন রেললাইনটি দুমকা থেকে উত্তর দিকে শাখা ছেড়ে ভাগলপুর রেলওয়ে জংশনের সাথে যুক্ত হয়। ভাগলপুর থেকে বানকা এবং মান্দার পাহাড় পর্যন্ত ৫১ কিলোমিটার রেললাইন আগে থেকেই বিদ্যমান রয়েছে। মান্দার হিল থেকে হাঁসডিহা পর্যন্ত রেলপথ প্রসারিত করে ২২ ডিসেম্বর ২০১২-এ উদ্বোধন করা হয়। দুমকা থেকে বড়পালাসি স্টেশন পর্যন্ত ১৪ কিলোমিটার লাইন ২০১৪ সালের ফেব্রুয়ারিতে চালু করা হয়। বড়পালাসি থেকে হাঁসডিহা পর্যন্ত অবশিষ্ট অংশটি ২৮ সেপ্টেম্বর ২০১৬ তারিখে যাত্রীবাহী ট্রেনের জন্য খোলা হয়। এই লাইনটি হাওড়া এবং ভাগলপুরের রেল চলাচলের জন্য দ্বিতীয় বিকল্প হিসাবে কাজ করে এবং ভাগলপুর এবং হাওড়ার মধ্যে প্রায় ৭০ কিলোমিটার দূরত্ব কমিয়ে দেয়।   ট্রেন   ভাগলপুর থেকে বানকা, দুমকা এবং গোড্ডা পর্যন্ত যাত্রীবাহী ট্রেন পরিষেবা চালু রয়েছে। কবিগুরু এক্সপ্রেস নামে একটি এক্সপ্রেস ট্রেন দুমকা হয়ে জামালপুর ও হাওড়ার মধ্যে চলাচল করে। বাঁকা-রাজেন্দ্র নগর টার্মিনাল ইন্টারসিটি এক্সপ্রেস এবং দেওঘর-আগরতলা সাপ্তাহিক এক্সপ্রেস দেওঘর-বাঁকা-ভাগলপুর লাইনে চলে। গোড্ডা-নতুন দিল্লি হামসফর এক্সপ্রেস হল একমাত্র প্রিমিয়াম ট্রেন যা এই রুটে চলে এবং রাঁচি গোড্ডা এক্সপ্রেস এই রুটে ত্রি-সাপ্তাহিক পরিষেবা হিসাবে চলে, যা সাঁওতাল পরগনাকে জাতীয় রাজধানী এবং ঝাড়খণ্ডের রাজধানীতে সংযুক্ত করে।   আরও নির্মাণাধীন রেলপথ     -দীর্ঘ জসিডিহ-হাঁসডিহা-পিরপেইন্টি লাইন নির্মাণাধীন রয়েছে। ২০২১ সালের এপ্রিল পর্যন্ত, মোহনপুর-হাঁসডিহা এবং গোড্ডা-পিরপাইন্টি বিভাগে কাজ চলছে।  হাঁসডিহা-গোড্ডা বিভাগটি ৮ এপ্রিল ২০২১-এ উদ্বোধন করা হয় এবং একটি হামসাফার এক্সপ্রেস গোড্ডা থেকে নয়াদিল্লি পর্যন্ত সাপ্তাহিক চলাচল করে। ঝাড়খণ্ডের সাঁওতাল পরগনা বিভাগের গোড্ডা জেলাকে ভারতের বাকি অংশের সাথে সংযুক্ত করার জন্য এই লাইনটিকে গুরুত্বপূর্ণ বলে মনে করা হয়। গোড্ডা-পাকুর লাইনও পরিকল্পনা করা হয়েছে।   তথ্যসূত্র   |  বিষয়শ্রেণী:ভারতের ৫ ফুট ৬ ইঞ্চি গেজের রেলপথ বিষয়শ্রেণী:পশ্চিমবঙ্গের রেল পরিবহন বিষয়শ্রেণী:ঝাড়খণ্ডের রেল পরিবহন বিষয়শ্রেণী:আদ্রা রেলওয়ে বিভাগ বিষয়শ্রেণী:চক্রধরপুর রেলওয়ে বিভাগ বিষয়শ্রেণী:খড়গপুর রেলওয়ে বিভাগ বিষয়শ্রেণী:আসানসোলের পরিবহন বিষয়শ্রেণী:জামশেদপুরের পরিবহন বিষয়শ্রেণী:খড়গপুরের পরিবহন বিষয়শ্রেণী:বিহারের রেললাইন
দত্ত দলভি শিবসেনার রাজনৈতিক দলের একজন ভারতীয় রাজনীতিবিদ। যিনি ২০০৫ থেকে ২০০৭ সাল পর্যন্ত মুম্বইয়ের  মেয়র ছিলেন।  এরপর তিনি মুম্বাই মিউনিসিপাল কর্পোরেশনে পর পর তিন মেয়াদে কর্পোরেশন কর্মকর্তা হিসাবে দায়িত্ব পালন করেছিলেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:মুম্বইয়ের মেয়র বিষয়শ্রেণী:শিবসেনার রাজনীতিবিদ বিষয়শ্রেণী:মারাঠি রাজনীতিবিদ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:মহারাষ্ট্রের স্থানীয় রাজনীতিবিদ বিষয়শ্রেণী:২১শ শতাব্দীর ভারতের মেয়র
অ্যাডভোকেট খন্দকার মাহবুব হোসেন (২০ মার্চ ১৯৩৮ – ৩১ ডিসেম্বর ২০২২) ছিলেন একজন বাংলাদেশী আইনজীবী ও রাজনীতিবিদ। তিনি ১৯৭৩ সালে দালাল আইনে যুদ্ধাপরাধীদের বিচারে জন্যে গঠিত আদালতের প্রধান কৌঁসুলী ছিলেন। তিনি বাংলাদেশ সুপ্রিম কোর্ট আইনজীবী সমিতির সভাপতি ও সুপ্রিম কোর্ট বার কাউন্সিলের ভাইস চেয়ারম্যান হিসেবে দায়িত্ব পালন করেন। তিনি বাংলাদেশের ফৌজদারি আইন বিশেষজ্ঞ হিসেবে পরিচিত ছিলেন।   প্রাথমিক ও শিক্ষাজীবন  খন্দকার মাহবুব হোসেন ১৯৩৮ সালের ২০ মার্চ বরগুনা জেলার বামনা উপজেলায় জন্মগ্রহণ করেন।   তিনি নারায়ণগঞ্জ থেকে উচ্চ মাধ্যমিক শিক্ষা গ্রহণ করেন। ম্যাট্রিকুলেশন পাশ করার পর তিনি ঢাকা নটরডেম কলেজে এবং পরে ঢাকা বিশ্ববিদ্যালয়ের আইন বিভাগে অধ্যয়ন করেন   কর্মজীবন  খন্দকার মাহবুব ১৯৬৭ সালের ৩১ জানুয়ারি আইনজীবী হিসেবে অন্তর্ভুক্ত হন। ওই বছরের ২০ অক্টোবর তিনি হাইকোর্টের আইনজীবী হিসেবে তালিকাভুক্ত হন। আইন পেশায় বাংলাদেশের প্রথম সারির সব রাজনীতিবিদের মামলা পরিচালনা করেন। ১৯৭৩ সালে দালাল আইনে যুদ্ধাপরাধীদের বিচারের জন্য গঠিত আদালতের প্রধান কৌঁসুলি ছিলেন। সুপ্রিম কোর্ট আইনজীবী সমিতির  সভাপতি চারবার ও সুপ্রিম কোর্ট বার অ্যাসোসিয়েশনের ভাইস চেয়ারম্যান হিসেবে একবার দায়িত্ব পালন করেন। ২০০৮ সালে তিনি বাংলাদেশ জাতীয়তাবাদী দলের সাথে সক্রিয়ভাবে রাজনীতিতে যোগ দেন । ২০০৯ সাল থেকে ২০১৬ সাল পর্যন্ত তিনি বিএনপি চেয়ারপারসনের উপদেষ্টাা ও ২০১৬ সালে বিএনপির কেন্দ্রীয় নির্বাহী কমিটিতে ভাইস চেয়ারম্যান হিসেবে নিযুক্ত হন।  ২০১৮ সালে একাদশ জাতীয় সংসদ নির্বাচনে বরগুনা-২ আসন থেকে তিনি ধানের শীষ প্রতীকে নির্বাচন করেন। ওই আসন থেকে আগেও অন্য দল থেকে একাধিকবার তিনি নির্বাচনে প্রতিদ্বন্দ্বিতা করেন।   মামলা ও গ্রেফতার  মাহবুব হোসেনকে নারায়ণগঞ্জ থেকে ১৯৫২ সালের ভাষা আন্দোলনে যোগদানের জন্য গ্রেফতার করা হয়। বাংলাদেশের স্বাধীনতার জন্য পাকিস্তানি শাসক আইয়ুব খানের বিরুদ্ধে বিক্ষোভ চলাকালে তাকে আবার গ্রেফতার করা হয়। এছাড়া  পুলিশের কর্তব্যে বাধার অভিযোগে  খন্দকার মাহবুব হোসেনের বিরুদ্ধে ২০১৪ সালের ৫ জানুয়ারি ঢাকার রমনা থানায় মামলা দায়ের হয়। ৭ জানুয়ারি ঢাকায় জাতীয় প্রেসক্লাবের সামনে থেকে তাকে গ্রেফতার করা হয়। একই বছরের ২৩ জানুয়ারি উচ্চ আদালত থেকে জামিনে মুক্ত হন।    মৃত্যু খন্দকার মাহবুব হোসেন তিনি করোনা থেকে নিউমোনিয়ায় আক্রান্ত হন। চিকিৎসাধীন অবস্থায়  ২০২২ সালের ৩১ ডিসেম্বর রাত পৌনে ১১টায় এভারকেয়ার হাসপাতাল ঢাকায় মারা যান। তাকে ঢাকার আজিমপুর গোরস্থানে দাফন করা হয়।    তথ্যসূত্র   বিষয়শ্রেণী:১৯৩৮-এ জন্ম বিষয়শ্রেণী:২০২২-এ মৃত্যু বিষয়শ্রেণী:বাংলাদেশী আইনজীবী বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:বরগুনা জেলার রাজনীতিবিদ বিষয়শ্রেণী:নটর ডেম কলেজ, ঢাকার প্রাক্তন শিক্ষার্থী বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বরগুনা জেলার আইনজীবী বিষয়শ্রেণী:বাংলাদেশে কোভিড-১৯ বৈশ্বিক মহামারীতে মৃত্যু বিষয়শ্রেণী:বামনা উপজেলার ব্যক্তি
বাগচী একটি বাঙালি পদবী। বাগচী বাঙালি ব্রাহ্মণ সম্প্রদায়ের একটি পদবী। এই পদবী প্রধানত পশ্চিমবঙ্গ এবং বাংলাদেশের বাঙালি ব্রাহ্মণদের মধ্যে ব্যবহৃত হয়। এই পদবী বাংলার বরেন্দ্র অঞ্চল থেকে উদ্ভুত।  বাগচী পদবীধারী উল্লেখযোগ্য ব্যক্তি   যতীন্দ্রমোহন বাগচি (১৮৭৮-১৯৪৮), বাঙালি কবি  সুব্রত বাগচী (জন্ম ১৯৫৭), ভারতীয় উদ্যোক্তা  তনিষ্ক বাগচী, ভারতীয় সুরকার  বিমান বাগচী, ভারতীয় বিজ্ঞানী  অমিয় কুমার বাগচী, ভারতীয় অর্থনীতিবিদ  রূপঙ্কর বাগচী, বাঙালি গায়ক  বিষয়শ্রেণী:বাঙালি হিন্দু উপাধি বিষয়শ্রেণী:উপাধি বিষয়শ্রেণী:ভারতীয় উপাধি বিষয়শ্রেণী:ভারতীয় পদবি
সাতকড়ি বন্দ্যোপাধ্যায় (১৭ অক্টোবর ১৮৮৯―৬ ফেব্রুয়ারি ১৯৩৭) ভারতীয় উপমহাদেশের  ব্রিটিশ বিরোধী স্বাধীনতা আন্দোলনের সংগ্রামী ও সশস্ত্র বিপ্লবী।   ছাত্র জীবন  বিপ্লবী সাতকড়ি বন্দ্যোপাধ্যায় ব্রিটিশ ভারতে বেহালা, দক্ষিণ চব্বিশ পরগণা জেলায় জন্ম গ্রহণ করেন। তার পিতার নাম মন্মথনাথ বন্দ্যোপাধ্যায়। ছাত্রাবস্থাতেই বিপ্লবী আন্দোলনের প্রতি ঝোঁক ছিল এবং হরিনাভি স্কুলে পড়ার সময় ১৯০৫ সালে সুরেন্দ্রনাথ বন্দ্যোপাধ্যায়কে সংবর্ধনা জানাবার কারণে মানবেন্দ্রনাথ রায় সহ আর যারা স্কুল থেকে বিতাড়িত হন, তিনি তাদের অন্যতম। তিনি এরপর যুগান্তর দলের প্রবীণ বিপ্লবীদের সংস্পর্শে আসেন।  জার্মান ষড়যন্ত্রে  ১৯১৪ তে গদর পার্টির বিপ্লবীরা 'কোমাগাতামারু' জাহাজে বজবজে এলে তাদের গোপনে সাহায্য করেন তিনি। প্রথম বিশ্বযুদ্ধর সময় গেরিলা যুদ্ধের প্রয়োজনে ম্যাপ ও নকশাও সংগ্রহ করেছিলেন। ১৯১৫ তে বিপ্লবী বাঘা যতীন তাকে পাঠান হ্যালিডে দ্বীপে জার্মান অস্ত্রবাহী জাহাজের সংগে যোগাযোগের জন্য, অস্ত্র খালাসের দায়িত্ব ছিল তার ওপর। নানা কারণে যদিও জাহাজ অবতরণ করতে পারেনি। এই বছরই নিরালম্ব স্বামীর সাথে পরামর্শের জন্যে বাঘা যতীনের দূত রূপে যান। যুগান্তর দলের বৈদেশিক বিভাগের ভার ছিল তার ওপর।   রাজনৈতিক হত্যা চক্রান্ত  ১৯৩০ খ্রিষ্টাব্দে অত্যাচারী পুলিশ কমিশনার চার্লস টেগার্ট হত্যা চেষ্টা চক্রান্তে জড়িত ছিলেন সাতকড়ি। যুগান্তরের বারুইপুর শাখার সংগঠনের নেতা থাকাকালীন সাতকড়ি ছিলেন শহীদ কানাইলাল ভট্টাচার্যর গুরু স্থানীয়। ২৭শে জুলাই ১৯৩১, তারই পরামর্শে বিচারক গার্লিককে 'বিমল গুপ্ত' ছদ্মনাম নিয়ে হত্যা করেন কানাইলাল।   জেল জীবন ও মৃত্যু  সাতকড়ি বন্দ্যোপাধ্যায় ৪ মার্চ ১৯১৬ সালে ধরা পড়লে তাকে আলিপুর কেন্দ্রীয় কারাগারে রাখা হয়, পরে উত্তরপ্রদেশের নৈনি জেলে প্রেরণ করা হলে সেখানে রাজবন্দীদের ওপর দুর্ব্যবহারের প্রতিবাদে ৬৭ দিন অনশন করেন তিনি। ১৩ জানুয়ারি ১৯২০ সালে মুক্তি পেয়ে আবার সংগঠনের কাজে ব্যপ্ত হন। পুলিশ তাকে ১৯২৪ সালে পূনরায় গ্রেপ্তার করে ও তিনবছর কারাবরণ করেন। ১৯২৭ সালে মুক্তি পেলেও বিপ্লবাত্মক কাজকর্মের জন্যে ১৯৩০ সালে তাকে স্বগৃহে অন্তরীন রাখে সরকার এবং পরে পুরোপুরি গ্রেপ্তার করে ১৯৩২ সালে রাজস্থানের দেউলি বন্দীনিবাসে পাঠায়। ৬ ফেব্রুয়ারি ১৯৩৭ সালে জেলেই অসুস্থ অবস্থায় মারা যান সাতকড়ি বন্দ্যোপাধ্যায়।   তথ্যসূত্র   বিষয়শ্রেণী:১৮৮৯-এ জন্ম বিষয়শ্রেণী:১৯৩৭-এ মৃত্যু বিষয়শ্রেণী:ভারতীয় বিপ্লবী বিষয়শ্রেণী:দক্ষিণ চব্বিশ পরগনা জেলার ব্যক্তি বিষয়শ্রেণী:পশ্চিমবঙ্গের ভারতীয় স্বাধীনতা কর্মী
৩নং ওয়ার্ড বাংলাদেশের রাজশাহী সিটি কর্পোরেশনের আওতাধীন একটি ওয়ার্ড।   আয়তন    জনসংখ্যা    অবস্থান ও সীমানা  রাজশাহী সিটি কর্পোরেশনের মধ্য-পশ্চিমাংশে ৩নং ওয়ার্ডের অবস্থান। এ ওয়ার্ডের পশ্চিমে রাজশাহী সিটি কর্পোরেশনের ২নং ওয়ার্ড, দক্ষিণ-পশ্চিমে রাজশাহী সিটি কর্পোরেশনের ৫নং ওয়ার্ড, দক্ষিণে রাজশাহী সিটি কর্পোরেশনের ৬নং ওয়ার্ড ও ১০নং ওয়ার্ড, দক্ষিণ-পূর্বে রাজশাহী সিটি কর্পোরেশনের ১৩নং ওয়ার্ড, পূর্বে রাজশাহী সিটি কর্পোরেশনের ১৫নং ওয়ার্ড এবং উত্তরে রাজশাহী সিটি কর্পোরেশনের ১৪নং ওয়ার্ড ও পবা উপজেলার হড়গ্রাম ইউনিয়ন অবস্থিত।   প্রশাসনিক কাঠামো  রাজশাহী সিটি কর্পোরেশনের আওতাধীন ৩নং ওয়ার্ডের প্রশাসনিক কার্যক্রম রাজপাড়া থানার আওতাধীন এবং এটি জাতীয় সংসদের ৫৩নং নির্বাচনী এলাকা রাজশাহী-২ এর অংশ।  রাজপাড়া থানার আওতাধীন এলাকা হলো:  বহরমপুর মৌজার উত্তর বহরমপুর, দাশপুকুর, বিলসিমলা, নতুন বিলসিমলা  লক্ষ্মীপুর মৌজার ডিঙ্গাডোবা, ঘোষের মাহাল।   আরও দেখুন   রাজপাড়া থানা  রাজশাহী সিটি কর্পোরেশন  রাজশাহী জেলা   তথ্যসূত্র    বহিঃসংযোগ   বিষয়শ্রেণী:রাজশাহী সিটি কর্পোরেশনের ওয়ার্ড
সুইটহার্ট হলো একটি ব্রিটিশ বয়ঃসন্ধিকালভিত্তিক চলচ্চিত্র যা মার্লে মরিসন কর্তৃক লিখিত ও পরিচালিত হয়েছে। এই চলচ্চিত্রের মাধ্যমে পূর্ণদৈর্ঘ্য চলচ্চিত্রে পরিচালনায় মরিসনের অভিষেক ঘটে। ২০২১ সালের গ্লাসগো চলচ্চিত্র উৎসবে চলচ্চিত্রটির প্রিমিয়ার হয়েছিল, যেখানে এটি দর্শক পুরস্কার লাভ করে। পেকাডিলো ফিল্মস দ্বারা পরিবেশিত এই চলচ্চিত্রটি ২০২১ সালের ২৪শে সেপ্টেম্বর প্রেক্ষাগৃহে মুক্তি পায়।   অভিনেতা   এজে চরিত্রে নেল বার্লো  টিনা চরিত্রে জো হার্টলি  ইসলা চরিত্রে এলা-রে স্মিথ  লুসি চরিত্রে সোফিয়া ডি মার্টিনো  স্টিভ চরিত্রে স্যামুয়েল অ্যান্ডারসন  ডানা চরিত্রে টাবিথা বায়রন   উৎপাদন  চলচ্চিত্রের মূল চিত্রগ্রহণ ২০১৯ সালে শুরু হয়ে ওই বছরের অক্টোবরেই শেষ হয়। এই প্রকল্পটি ফিল্ম লন্ডনের মাইক্রোওয়েভ স্কিম থেকে সহায়তা লাভ করে।   সমাদর   সমালোচনা  রটেন টম্যাটোসে ১৯টি পর্যালোচনার ভিত্তিতে চলচ্চিত্রটি ১০০% ইতিবাচক রেটিং পেয়েছে, যার গড় রেটিং ৭.৩/১০।   পুরস্কার এবং মনোনয়ন  বছর পুরস্কার বিভাগ মনোনীত ব্যক্তি ফলাফল রেফ. ২০২১ গ্লাসগো চলচ্চিত্র উৎসব দর্শক পুরস্কার সুইটহার্ট  ইনসাইড আউট ফিল্ম অ্যান্ড ভিডিও ফেস্টিভ্যাল সেরা প্রথম বৈশিষ্ট্য  ফ্রেমলাইন চলচ্চিত্র উৎসব সেরা প্রথম চলচ্চিত্র মার্লে মরিসন   আউটফেস্ট একটি আন্তর্জাতিক আখ্যানে অসাধারণ অভিনয় নেল বার্লো   মেরলিংকা উৎসব সেরা পূর্ণদৈর্ঘ্য চলচ্চিত্র সুইটহার্ট   ব্রিটিশ স্বাধীন চলচ্চিত্র পুরস্কার সেরা সহ-অভিনেত্রী জো হার্টলি  যুগান্তকারী পারফরম্যান্স নেল বার্লো   ডগলাস হিকক্স পুরস্কার মার্লে মরিসন   সেরা নবাগত চিত্রনাট্যকার   যুগান্তকারী প্রযোজক মিশেল আন্তোনিয়াদেস   ২০২২ লন্ডন ফিল্ম ক্রিটিকস সার্কেল অ্যাওয়ার্ডস বর্ষসেরা ব্রিটিশ/আইরিশ চলচ্চিত্র নির্মাতা মার্লে মরিসন     তথ্যসূত্র    বহিঃসংযোগ     বিষয়শ্রেণী:২০২০-এর দশকের ব্রিটিশ চলচ্চিত্র বিষয়শ্রেণী:২০২০-এর দশকের ইংরেজি ভাষার চলচ্চিত্র বিষয়শ্রেণী:ছুটি কাটানো বিষয়ক চলচ্চিত্র বিষয়শ্রেণী:ব্রিটিশ এলজিবিটিকিউ সম্পর্কিত চলচ্চিত্র বিষয়শ্রেণী:২০২১-এর চলচ্চিত্র বিষয়শ্রেণী:এলজিবিটিকিউ সম্পর্কিত চলচ্চিত্র বিষয়শ্রেণী:ইংরেজি ভাষার হাস্যরসাত্মক নাট্য চলচ্চিত্র
+গুয়াতেমালার ভূগোল center|250px|thumb|গুয়াতেমালার ভূসংস্থানিক মানচিত্র মহাদেশ  উত্তর আমেরিকা উপঅঞ্চল  মধ্য আমেরিকা ভৌগোলিক স্থানাংক   আয়তন - Total  - Water Ranked 106th108,890 km² approx. 950 km² তটরেখা  400 km স্থল সীমান্ত  1,687 km যেসব দেশের সাথে সীমান্ত  Mexico, 962 km Belize, 266 kmEl Salvador, 203 km Honduras, 256 km সামুদ্রিক দাবি  200 nm উচ্চতম বিন্দু  Tajumulco volcano, 4,220 m নিম্নতম বিন্দু  Pacific Ocean, 0 m দীর্ঘতম নদী  Motagua River, 486 km  বৃহত্তম অভ্যন্তরীণ জলাশয়  Lake Izabal 589.6 km² ভূমি ব্যবহার - Arable land - Permanent   crops - Permanent   pastures - Forests and   woodlands - Other 12 %5 %24 %54 %5 % (1993 est.) জলবায়ু:  Tropical to temperate ভূ-প্রকৃতি:  plains, mountains প্রাকৃতিক সম্পদ  petroleum, nickel, rare woods, fish, wildlife, hydropower প্রাকৃতিক বিপর্যয়  earthquakes, volcanic eruptions, floodings, landslides পরিবেশ ইস্যুসমূহ  deforestation, air and water pollution   তথ্যসূত্র   বিষয়শ্রেণী:দেশ অনুযায়ী ভূগোল বিষয়শ্রেণী:গুয়াতেমালা বিষয়শ্রেণী:উত্তর আমেরিকার ভূগোল বিষয়শ্রেণী:গুয়াতেমালার ভূগোল
মার্শাল অ্যাশবি পার্স (১৮৬৭ - ১৯৩৮) ছিলেন ১৯ ও ২০ শতকের মার্কিন চিকিৎসক। তিনি আটলান্টা, জর্জিয়ার বিশিষ্ট ছিলেন।    জীবন এবং কর্মজীবন  পার্স ১৮৬৭ সালে জর্জিয়ার সাভানাতে ড্যানিয়েল গুগেল পার্স সিনিয়র এবং লরা অ্যাশবির কাছে জন্মগ্রহণ করেন,  তাদের সাত সন্তানের একজন।   তিনি ১৮৯০ সালে আটলান্টার এমরি বিশ্ববিদ্যালয় থেকে এবং ১৮৯২ সালে নিউইয়র্কের কলম্বিয়া কলেজ থেকে স্নাতক হন।    তিনি জোসেফাইন আর্নেস্টকে বিয়ে করেন।   ১৮৯৬ সালে, তিনি আটলান্টার সাউদার্ন মেডিকেল কলেজে রসায়নের অধ্যাপক হিসেবে ড. হ্যারিসের স্থলাভিষিক্ত হন।    মৃত্যু  পার্স ১৯৩৮ সালে ৭০ বা ৭১ বছর বয়সে মারা যান।    তথ্যসূত্র   বিষয়শ্রেণী:১৮৬৭-এ জন্ম বিষয়শ্রেণী:১৯৩৮-এ মৃত্যু বিষয়শ্রেণী:কলাম্বিয়া কলেজের (নিউ ইয়র্ক) প্রাক্তন শিক্ষার্থী বিষয়শ্রেণী:২০শ শতাব্দীর মার্কিন চিকিৎসক বিষয়শ্রেণী:১৯শ শতাব্দীর মার্কিন চিকিৎসক বিষয়শ্রেণী:আটলান্টার ব্যক্তি
সাউন্ডট্র্যাক #১ () হল একটি দক্ষিণ কোরিয়ান স্ট্রিমিং টেলিভিশন ধারাবাহিক যা পার্ক হিউং-সিক এবং হান সো-হি অভিনীত। এটি ২৩শে মার্চ, ২০২২-এ প্রকাশ করা হয়েছিল, শুধুমাত্র ডিজনি+ এ নির্বাচিত অঞ্চলগুলিতে।   সারমর্ম  একজন পুরুষ এবং একজন মহিলা যারা ২০ বছর ধরে সেরা বন্ধু, দুই সপ্তাহ একই বাড়িতে থাকার সময় একে অপরের সম্পর্কে আরও জানেন।   অভিনয়ে    প্রধান ভূমিকায়    হান সিওন- উর চরিত্রে পার্ক হিউং-সিক, একজন ফটোগ্রাফার।  লি ইউন-সু চরিত্রে হান সো-হি, একজন গীতিকার।   সমর্থনকারী    ডং-হাইয়ন চরিত্রে ইউন বাইং-হি  লি জং-ইউন ইউন-সু এর মায়ের চরিত্রে  উ-ইল চরিত্রে কিম জু-হুন   বিশেষ উপস্থিতি    গেওল-হান চরিত্রে পার্ক হুন  মারি চরিত্রে পার্ক মিন-জং  জে জুন চরিত্রে সিও ইন-গুক   তথ্যসূত্র   বিষয়শ্রেণী:২০২২-এ অভিষিক্ত দক্ষিণ কোরীয় টেলিভিশন ধারাবাহিক বিষয়শ্রেণী:কোরীয় ভাষার টেলিভিশন অনুষ্ঠান বিষয়শ্রেণী:দক্ষিণ কোরিয়ার টেলিভিশন ধারাবাহিক বিষয়শ্রেণী:দক্ষিণ কোরীয় প্রণয়ধর্মী টেলিভিশন ধারাবাহিক বিষয়শ্রেণী:২০২২-এ সমাপ্ত দক্ষিণ কোরীয় টেলিভিশন ধারাবাহিক
উইমপোল, কেমব্রিজশায়ার এবং লন্ডনের উইলিয়াম স্ট্যান্ডন (মৃত্যু ১৪১০), লন্ডনের শেরিফ এবং মেয়র এবং সংসদ সদস্য ছিলেন।  তিনি জন স্ট্যান্ডন এবং তার স্ত্রী এলিজাবেথের পুত্র ছিলেন। তিনি রাজার পরিবারের জন্য ক্রেতা (১৩৭৮-১৩৯৬) এবং লন্ডনের কর সংগ্রাহক (১৩৮২) এর মতো অনেকগুলি পাবলিক অ্যাপয়েন্টমেন্ট করেন এবং বেশ কয়েকটি কমিশনে দায়িত্ব পালন করেন।  ওয়ার্শিপফুল কোম্পানি অফ গ্রোসারের একজন সদস্য, তিনি লন্ডনের একজন অ্যাল্ডারম্যান হয়েছিলেন এবং ১৩৮৬ সালে লন্ডনের শেরিফ এবং ১৩৯২ এবং ১৪০৭ সালে লন্ডনের মেয়র হিসেবে কাজ করেছিলেন।  তিনি লন্ডন সিটির ১৩৯১, ১৩৯৪, জানুয়ারী ১৩৯৭, জানুয়ারি ১৪০৪ এবং ১৪০৬ এবং অক্টোবর ১৪০৪ সালে কেমব্রিজশায়ারের জন্য ইংল্যান্ডের সংসদের সদস্য (এমপি) ছিলেন।  তিনি তিনবার বিয়ে করেছিলেন; প্রথমত এলিজাবেথ, দ্বিতীয়ত অ্যাগনেস এবং তৃতীয়ত আরেকজন অ্যাগনেস, স্যার অ্যাডাম ফ্রান্সিসের কন্যা এবং শেষ পর্যন্ত সহকর্মী এবং কেনার্ডিংটন, কেন্টের টমাস বেসিংসের (মৃত্যু ১৪০০) বিধবা। তাদের একটি মেয়ে ছিল।   তথ্যসূত্র   বিষয়শ্রেণী:ইংল্যান্ডের সংসদ সদস্য অক্টোবর ১৪০৪ বিষয়শ্রেণী:ইংল্যান্ডের সংসদ সদস্য ১৪০৬ বিষয়শ্রেণী:ইংল্যান্ডের সংসদ সদস্য জানুয়ারি ১৪০৪ বিষয়শ্রেণী:ইংল্যান্ডের সংসদ সদস্য জানুয়ারি ১৩৯৭ বিষয়শ্রেণী:ইংল্যান্ডের সংসদ সদস্য ১৩৯৪ বিষয়শ্রেণী:ইংল্যান্ডের সংসদ সদস্য ১৩৯১ বিষয়শ্রেণী:জন্মের সাল অজানা বিষয়শ্রেণী:১৪১০-এ মৃত্যু বিষয়শ্রেণী:১৪শ শতাব্দীতে জন্ম বিষয়শ্রেণী:সিটি অব লন্ডনের ইংল্যান্ডের সংসদ সদস্য
মারজান হাইদারি (দারি: مرجان حیدری; জন্ম ১৯৯৭ বা ১৯৯৮) একজন ফুটবল খেলোয়াড় যিনি আমেরিকান ক্লাব সান হোসে স্টেট স্পার্টানস এবং আফগানিস্তান জাতীয় দলের হয়ে ফরোয়ার্ড হিসেবে খেলেন। মার্কিন যুক্তরাষ্ট্রে জন্মগ্রহণকারী তিনি ২০১৬ সাল পর্যন্ত চারটি গোল করে আফগানিস্তানের সর্বকালের সর্বোচ্চ গোলদাতা হিসাবে রেকর্ড করেন। তিনি দিয়াব্লো ভ্যালি কলেজ এবং সান জোস স্টেট স্পার্টানসের হয়ে কলেজ সকার খেলেছেন।   ব্যক্তিগত জীবন  হায়দারির জন্ম যুক্তরাষ্ট্রের ক্যালিফোর্নিয়ার কনকর্ডে। তার বাবা-মা উভয়ই আফগানিস্তান থেকে, এবং ১৯৮২ এবং ১৯৯১ সালে মার্কিন যুক্তরাষ্ট্রে অভিবাসিত হয়েছিলেন। তিনি ছোট বেলায় ক্লেটন ভ্যালি চার্টার হাই স্কুলে পড়াশোনা করেছেন। হায়দারি কখনো আফগানিস্তানে যায়নি।   ক্লাব ক্যারিয়ার  একজন ফরোয়ার্ড হিসেবে খেলছেন হায়দরি। ক্লেটন ভ্যালি চার্টার হাই স্কুলে থাকাকালীন, তিনি তাদের ফুটবল দলের হয়ে মোট ২০ টি খেলায় অংশ নেন এবং ২৩ টি গোল করেন। তিনি তার জুনিয়র বছরে একজন অল-লীগ খেলোয়াড় ছিলেন।  ২০১৭ থেকে ২০১৯ সালের মধ্যে তিনি দিয়াব্লো ভ্যালি কলেজের হয়ে কলেজ সকার খেলেন। ২০১৭-১৮ মৌসুমে তিনি ১৯ বার অংশগ্রহণ করেন এবং ৮ টি গোল করেন। ২০১৮-১৯ মৌসুমে তিনি ২০ টি খেলায় অংশ নেন এবং ২৮ টি গোল করেন। মৌসুমের এক পর্যায়ে, হায়দারি ছিলেন লিগের দ্বিতীয় সর্বোচ্চ স্কোরার, এবং তার নাম ছিল ২০১৮ সিসিএসসিএ অল রিজিয়ন দলে।  ২০১৯ সালে, তিনি সান জোসে স্টেট স্পার্টানস মহিলা কলেজ সকার দলের সাথে আরো দুই বছরের কলেজ সকারের যোগ্যতার সাথে স্বাক্ষর করেন।  আন্তর্জাতিক ক্যারিয়ার  ২০১২ সালে, আফগানিস্তান জাতীয় দলের হয়ে কাতারের বিপক্ষে একটি প্রদর্শনী খেলায় হায়দারির অভিষেক ঘটে। তার বয়স ছিল ১৩, তাকে স্কোয়াডের সবচেয়ে কম বয়সী সদস্য বানিয়েছিল, এবং আফগানিস্তান ২-০ জেতার সাথে সাথে তার অভিষেকেই গোল করেছিল। এটি ছিল আফগানিস্তানের প্রথম আন্তর্জাতিক জয়।  হায়দারি শ্রীলঙ্কা, পাকিস্তান, জাপান, ভারত এবং উজবেকিস্তানে আন্তর্জাতিক গেম খেলেছেন। ২০১২ সাফ মহিলা চ্যাম্পিয়নশিপে, হায়দারি নেপাল এবং পাকিস্তানের বিপক্ষে আফগানিস্তানের ম্যাচে গোল করেছিলেন। ২০১৪ সাফ মহিলা চ্যাম্পিয়নশিপে, তিনি বাংলাদেশের বিপক্ষে আফগানিস্তানের ম্যাচে গোল করেছিলেন। ২০১৬ সালের হিসাবে, হায়দারি চারটি গোল সহ আফগানিস্তানের সর্বোচ্চ স্কোরার ছিলেন।   তথ্যসূত্র   বিষয়শ্রেণী:আফগান নারী ফুটবলার বিষয়শ্রেণী:১৯৯০-এর দশকে জন্ম বিষয়শ্রেণী:জীবিত ব্যক্তি বিষয়শ্রেণী:নারী ফুটবল ফরোয়ার্ড বিষয়শ্রেণী:আফগান বংশোদ্ভূত মার্কিন ব্যক্তি
জেমারি ভারতের পশ্চিমবঙ্গ রাজ্যের বর্ধমান জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে জেমারি শহরের জনসংখ্যা হল ৩৮৬৫ জন। এর মধ্যে পুরুষ ৫৬% এবং নারী ৪৪%।  এখানে সাক্ষরতার হার ৫৩%। পুরুষদের মধ্যে সাক্ষরতার হার ৬৩% এবং নারীদের মধ্যে এই হার ৪১%। সারা ভারতের সাক্ষরতার হার ৫৯.৫%, তার চাইতে জেমারি এর সাক্ষরতার হার বেশি।  এই শহরের জনসংখ্যার ১৫% হল ৬ বছর বা তার কম বয়সী।   Education  জেমারিতে, শিশুদের জন্য একটি প্রধান স্কুল রয়েছে। 7th All-India School Education Survey 2003   তথ্যসূত্র   বিষয়শ্রেণী:পশ্চিমবঙ্গের শহর বিষয়শ্রেণী:পশ্চিম বর্ধমান জেলার গ্রাম
এস এম ফারুক বাংলাদেশের বগুড়া জেলার রাজনীতিবিদ ও বীর মুক্তিযোদ্ধা। যিনি তৎকালীন বগুড়া-৯ আসনের (বতর্মান বগুড়া–৬) সংসদ সদস্য ছিলেন। তিনি ২৭ বছর বয়সে বগুড়া সদর আসনের তৎকালীন বগুড়া–৯ আসনের সংসদ সদস্য নির্বাচিত হন। তিনি বগুড়া জেলা বিএনপির প্রতিষ্ঠাতা সাধারণ সম্পাদক ছিলেন‌ এবং বগুড়া জেলা মুক্তিযোদ্ধা সংসদ এর প্রতিষ্ঠাতা কমান্ডার ছিলেন।িলেন ছচ   প্রাথমিক জীবন  এস এম ফারুক বগুড়া জেলায় জন্মগ্রহণ করেন।   রাজনৈতিক জীবন  এস এম ফারুক ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন বগুড়া-৯ আসন বর্তমান বগুড়া সদর –৬ আসন থেকে সংসদ সদস্য নির্বাচিত হন। বৃহত্তর বগুড়া সদর আসনের সাবেক এমপি বীরমুক্তিযোদ্ধা এস.এম.ফারুক ছিলেন  বগুড়া জেলা বিএনপির প্রতিষ্ঠাতা সাধারন সম্পাদক ও বগুড়া জেলা মুক্তিযোদ্ধা সংসদের প্রতিষ্ঠাতা কমান্ডার বীরমুক্তিযোদ্ধা, তিনি ২০২২ সালে ১১ই ডিসেম্বর বগুড়া শহরের কামারগাড়ি তার নিজ বাস ভবনে দীর্ঘদিন অসুস্থ থাকার পর ইন্তেকাল করেন। মুক্তিযুদ্ধের সময় তিনি ৭ নং সেক্টরের একজন বীর মুক্তিযোদ্ধা ছিলেন। ১৯৭২ সালে তার হাত দিয়ে বগুড়া জেলা মুক্তিযোদ্ধা সংসদ গঠিত হয় এবং তিনি সংসদের প্রথম কমান্ডার ছিলেন। ১৯৭৮ সালে বিএনপি গঠিত হলে বিএনপি প্রতিষ্ঠাতা প্রেসিডেন্ট জিয়াউর রহমান  এস এম ফারুক কে বগুড়া জেলা কমিটির প্রতিষ্ঠাতা সাধারন সম্পাদক করেন।জহুরুল –ফারুক কমিটি,১৯৭৯ সালে ২য় জাতীয় সংসদ নির্বাচনে তিনি ২৭ বছর বয়সে বৃহত্তর বগুড়া সদর আসন থেকে বিএনপির প্রার্থী হয়ে কনিষ্ঠ এমপি নির্বাচিত হন। তিনি বিভিন্ন সামাজিক সংগঠনের দায়িত্বে ছিলেন।সেই সময় বগুড়ার আর্থ-সামাজিক উন্নয়নে এস এম ফারুকের অনেক অবদান ছিল।   মৃত্যু  তিনি '১১ ডিসেম্বর ২০২২ রবিবার সকাল ৮:৪০-এ মৃত্যুবরণ করেন।।   তথ্যসূত্র   বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:বগুড়া জেলার রাজনীতিবিদ বিষয়শ্রেণী:দ্বিতীয় জাতীয় সংসদ সদস্য বিষয়শ্রেণী:২০২২-এ মৃত্যু বিষয়শ্রেণী:১৯৫২-এ জন্ম বিষয়শ্রেণী:জীবিত ব্যক্তি
১৯৭৯ ক্রিকেট বিশ্বকাপ বা প্রুডেন্সিয়াল বিশ্বকাপ '৭৯ আইসিসি আয়োজিত ক্রিকেট বিশ্বকাপ প্রতিযোগিতার ২য় আসর। ৯-২৩ জুন, ১৯৭৯ তারিখে প্রতিযোগিতাটি ২য়বারের মতো ইংল্যান্ডে অনুষ্ঠিত হয়। পূর্বেকার বিশ্বকাপের ন্যায় এ প্রতিযোগিতার ধরন ও নিয়মাবলী অপরিবর্তিত রাখা হয়। প্রতিটি দল ৬০ ওভারব্যাপী ইনিংসে অংশ নেয়। সনাতনী ধাঁচের সাদা পোষাক এবং লাল বল ব্যবহার করা হয়। প্রতিটি খেলায়ই দিনের বেলায় এবং খুব সকালে অনুষ্ঠিত হয়।  ওয়েস্ট ইন্ডিজ টানা দ্বিতীয়বারের মতো বিশ্বকাপ জয় করে। ওয়েস্ট ইন্ডিজের অধিনায়ক ক্লাইভ লয়েড এবারো প্রুডেন্সিয়াল ট্রফি হাতে নেবার অধিকার লাভ করেন। দলটি বিশ্বের অন্যতম সেরা দল হিসেবেই প্রতিযোগিতায় অংশ নিয়েছিল। ১৯৭৯ সালের বিশ্বকাপে কোন ম্যান অব দ্য টুর্নামেন্ট পুরস্কারের ব্যবস্থা রাখা হয় নি।   প্রতিযোগিতার ধরন  বিশ্বকাপে ৮টি দেশের জাতীয় ক্রিকেট দল অংশগ্রহণ করে। প্রাথমিক খেলাগুলো দুই গ্রুপে বিভক্ত হয়ে চারটি দল একে-অপরের বিরুদ্ধে প্রতিদ্বন্দ্বিতায় অবতীর্ণ হয়। প্রতি গ্রুপের শীর্ষস্থানীয় দু'টি দল সেমি-ফাইনালে পৌঁছে যাবে। সেমি-ফাইনালের বিজয়ী দলগুলো ফাইনালে লড়বে।   অংশগ্রহণকারী দল  নিম্নবর্ণিত ৮টি দল এবারের বিশ্বকাপের মূল খেলায় অংশগ্রহণের সুযোগ লাভ করে। তন্মধ্যে শ্রীলঙ্কা এবং কানাডা - এ দু'টি দল টেস্ট মর্যাদাবিহীন দল। আফ্রিকা মহাদেশ থেকে কোন দল খেলায় যোগ্যতা লাভ করেনি।  এসিএ (২)      এসিসি (৩)        ইএপি (২)      ইসিসি (১)   (আয়োজক)   মাঠসমূহ   লন্ডনলন্ডনলর্ড’স ক্রিকেট গ্রাউন্ডদি ওভাল ধারণ সক্ষমতা: ৩০,০০০ ধারণ সক্ষমতা: ২৩,৫০০200px200px বার্মিংহাম ম্যানচেস্টার এজবাস্টন ক্রিকেট গ্রাউন্ড ওল্ড ট্রাফোর্ড ক্রিকেট গ্রাউন্ড ধারণ সক্ষমতা: ২১,০০০ ধারণ সক্ষমতা: ১৯,০০০200px200pxনটিংহামলিডসট্রেন্ট ব্রিজহেডিংলি স্টেডিয়াম ধারণ সক্ষমতা: ১৫,৩৫০ ধারণ সক্ষমতা: ১৪,০০০200px200px   দলসমূহ    গ্রুপ পর্ব   গ্রুপ এ   দলপয়েন্টখেলাজয়পরাজয়ফলাফল হয়নিরান রেট১২৩৩০০৩.০৭৮৩২১০৩.৬০৪৩১২০৩.১৬০৩০৩০১.৬০   গ্রুপ বি   দলপয়েন্টখেলাজয়পরাজয়ফলাফল হয়নিরান রেট১০৩২০১৩.৯৩৮৩২১০৩.৫৫৬৩১১১৩.৫৬০৩০৩০৩.১৩   নক-আউট পর্ব    সেমি-ফাইনাল    ফাইনাল   এ বিশ্বকাপ ক্রিকেটের ফাইনালে গতবারের ন্যায় আবারো ওয়েস্ট ইন্ডিজ অংশগ্রহণ করে। প্রতিপক্ষ ইংল্যান্ড টসে জয়ী হয়ে ওয়েস্ট ইন্ডিজকে ব্যাটিংয়ের জন্যে আমন্ত্রণ জানায়। ৩/৫৫ থেকে ৪/৯৯ হবার পর ভিভ রিচার্ডস ও কলিস কিং জুটি ১৩৯ রান তুলে। এতে কিং ৮৬ রান করেছিলেন।England v West Indies  ১৯৭৯ ক্রিকেট বিশ্বকাপ ফাইনাল রিচার্ডস একপ্রান্তে আগলে রেখে দলের রান সংখ্যা বৃদ্ধি করতে থাকেন। অন্যদিকে নিচের সারির ব্যাটসম্যানেরা সকলেই শূন্য রানে আউট হতে থাকে। শেষ পর্যন্ত রিচার্ডস ১৩৮ রান করে অপরাজিত ছিলেন এবং ওয়েস্ট ইন্ডিজকে ৮/২৮৬-তে পৌঁছিয়ে দেন।  পরবর্তীতে রিচার্ডসের মিতব্যয়ী ০/৩৫ বোলিংয়ে ইংল্যান্ডের শুরুটা ধীরলয়ে ঘটে এবং ওয়েস্ট ইন্ডিজের রানকে ধাবিত করে। কিন্তু ২/১৮৩ থেকে অপ্রত্যাশিতভাবে ১৯৪ রানে অল-আউট হয়ে যায় তারা। এতে ওয়েস্ট ইন্ডিজ ধারাবাহিকভাবে দ্বিতীয়বারের মতো বিশ্বকাপ ক্রিকেটের চ্যাম্পিয়ন হয়। ব্যাটিংয়ে অসামান্য অবদান রাখায় ভিভ রিচার্ডস ম্যান অব দ্য ম্যাচের পুরস্কার লাভ করেন।   তথ্যসূত্র    বহিঃসংযোগ    ক্রিকেট বিশ্বকাপ ১৯৭৯ ক্রিকইনফো থেকে।   ক্রিকেট বিশ্বকাপ ১৯৭৯  বিষয়শ্রেণী:১৯৭৯ ক্রিকেট বিশ্বকাপ বিষয়শ্রেণী:১৯৭৯-এ ক্রিকেট বিষয়শ্রেণী:১৯৭৯-এ ইংরেজ ক্রিকেট বিষয়শ্রেণী:১৯৭৫-৭৬ থেকে ১৯৮০ পর্যন্ত আন্তর্জাতিক ক্রিকেট প্রতিযোগিতা বিষয়শ্রেণী:ইংল্যান্ডে ক্রীড়া প্রতিযোগিতা বিষয়শ্রেণী:ক্রিকেট বিশ্বকাপ প্রতিযোগিতা